Názov organizácie: **Technické služby mesta Námestovo**

Sídlo: **Miestneho priemyslu 560, 029 01 Námestovo**

IČO: **30 222 281**

Právna forma: **príspevková organizácia**

Poverený riadením: **Mgr. Martin Miklušičák**

Tel.: **043/ 55 23 873**

Mobil: +**421905 461 520**

e-mail: **techsluno@techsluno.sk**

Názov dokumentu:

**SPRÁVA O ČINNOSTI TECHNICKÝCH SLUŽIEB MESTA NÁMESTOVO ZA ROK 2015**

účel: pre potreby mesta Námestovo

**Obsah**

1. Správa o činnosti Technických služieb mesta Námestovo 2014................................ 3

2. Činnosť v roku 2014 v poskytovaní služieb............................................................... 5

2.1 Údržba a výstavba verejného osvetlenia.................................................................... 5

2.2 Údržba a výstavba verejnej zelene............................................................................. 5

2.3 Výspravka, údržba miestnych komunikácií............................................................... 6

2.4 Rekonštrukcia cintorína.............................................................................................. 6

2.5 Odpadové hospodárstvo............................................................................................. 7

2.5.1 Prevádzka skládky...................................................................................................... 9

2.5.2 Zberný dvor.............................................................................................................. 11

2.6 Dopravná činnosť a práce mechanizmami................................................................13

2.7 Stavebná činnosť.......................................................................................................13

3. Údržba a starostlivosť o budovy TS..........................................................................13

4. Prílohy....................................................................................................................... 14

**1. Správa o činnosti Technických služieb mesta Námestovo 2015**

 Technické služby, podnik zriadený mestom, hospodári ako samostatný subjekt na princípe príspevkovej organizácie. Na plnenie úloh má základné a obežné prostriedky. Vo veciach koná vlastným menom a je povinný nakladať s majetkom s zmysle zákona 369/90 Z. z.. v znení neskorších predpisov.

Podnik vedie skupina technikov na čele s riaditeľom. Ďalšími technikmi sú ekonóm podniku, jeden administratívny pracovník a traja vedúci technickí pracovníci, ktorí vykonávajú odbornú prácu na dvoch úsekoch, a to úsek technicko-mechanizačný, stredisko komunikácií a úsek odpadového hospodárstva a životného prostredia.

Činnosť podniku je zabezpečovaná v jednosmennej prevádzke s predlženým pracovným časom. Technické služby mesta v súlade so zriaďovacou listinou poskytujú nasledovné služby:

- Údržba a výstavba verejného osvetlenia, opravy a údržba miestneho rozhlasu, opravy a údržba dopravného značenia, elektromontážne práce a práce s montážnou plošinou

- Údržba a výstavba verejnej zelene, opravy a údržba parkov a detských ihrísk / kosenie porastov, ošetrovanie stromov a ostatných drevín, výsadba kvetín/;

- Výstavba, údržba miestnych komunikácií, ktorá spočíva v činnosti letnej údržby /mechanické a ručné čistenie miestnych komunikácií, verejných priestranstiev/, zimnej údržby / zhŕňanie a odvoz snehu na komunikáciách, posyp komunikácií/, vysprávka komunikácií obaľovanou drvou, čistenie cestných vpustí a priepustov

- Prevádzka skládky komunálneho odpadu, odvoz a likvidácia komunálneho odpadu, zabezpečovanie separovaného odvozu a opravy odpadkových nádob

- Dopravná činnosť a práce mechanizmami

- Stavebná činnosť

Popri službách, ktoré sa vykonávajú pre mesto poskytujeme aj služby pre cudzích a na základe tohto sme od 01.01.2012 získali Osvedčenie o živnostenskom oprávnení na vykonávanie živnosti. V živnosti máme zahrnuté tieto činnosti:

1. Montáž, rekonštrukcia a údržba vyhradených technických zariadení- elektrických

2. Podnikanie v oblasti nakladania s iným ako nebezpečným odpadom

3. Čistiace a upratovacie služby

4. Osadzovanie a údržba dopravného značenia a inštalovanie dopravných značiek

5. Prípravné práce k realizácií stavby

6. Výspravka komunikácií obaľovanou drvou

7. Nákladná cestná doprava vykonaná vozidlami s celkovou hmotnosťou do 3,5 t vrátane prípojného vozidla

8. Prenájom hnuteľných vecí

9. Kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod)

10. Poskytovanie služieb v poľnohospodárstve a záhradníctve

Podnik je hospodársky členený po jednotlivých strediskách:

- stredisko údržby verejného osvetlenia

- stredisko verejnej zelene

- stredisko údržby miestnych komunikácií a dopravného značenia

- stredisko odpadového hospodárstva

- stredisko údržby a výstavby verejného rozhlasu

**2. Činnosť v roku 2015 v poskytovaní služieb**

 Technické služby je organizácia, ktorá sa snaží slúžiť verejnoprospešným záujmom a potrebám mesta s dôrazom na zabezpečenie bezpečného, estetického a po všetkých stránkach pre život občanov vhodného životného prostredia.

**2.1 Údržba a výstavba verejného osvetlenia**

 Verejné osvetlenie patrí medzi niekoľko životne dôležitých prvkov, ktoré dávajú každému mestu či dedinke správnu atmosféru. Je osvetlenie ulíc, ciest a iného verejného priestranstva tieto služby zastrešujeme my a vykonávame opravy, výmeny a iné služby súvisiace s osvetlením. Taktiež naši pracovníci boli nápomocní firme, ktorá realizovala rekonštrukciu verejného osvetlenia v meste koncom roka.

 Konkrétnejšie bolo zrealizovane osadenie svietidla na priechod pre chodcov ul. Štefánikova, osadil sa stĺp, rameno výložník 2x. Pri ZŠ na Brehoch sme zrealizovali kompletne celé verejné osvetlenie, aby sa zamedzilo výtržníctvu, t.j., prevedený výkop, rúra PVC, pokládka kábla, zemniaceho drôtu, výstražná fólia, stĺpov, svietidiel, natiahnutie káblu na kamerový systém.

Pre lepšiu informovanosť občanov mesta je v našej kompetencií oprava a údržba mestského rozhlasu, likvidácia starého vedenia rozhlasu za nové vedenie. V roku 2015 bola vykonaná prekládka stĺpov verejného rozhlasu na ulici Komenského.

Toto stredisko okrem prác, ktoré tu už boli spomínané má vo svojej náplni práce aj opravy a údržbu dopravného značenia, v celom meste no spomeňme napr: osadenie dopravných značiek, elektromontážne práce a práce s montážnou plošinou, ako aj iné práce týkajúce sa tohto strediská (oprava osvetlenia, kandelábrov po dopravných nehodách atď...) , v meste sme osadili malé informačné tabule, ktoré ľuďom dokážu urýchliť spôsob dopravy a ušetriť čas pozeraním na veľké informačné tabule.

V rámci podnikateľskej činnosti sme sa podieľali na výstavbe VO vo Vavrečke.

**2.2 Údržba a výsadba verejnej zelene**

 Každá zeleň potrebuje svoju periodickú a pravidelnú starostlivosť, ktorá je daná biologickou podstatou života rastlín. Uplatňujú sa tu výrazné sezónne vplyvy napríklad: od jari sa musia viac kosiť trávniky, udržiavať záhony a kvetinové misy. Je nutné aj prerezávať stromy, strihať živé ploty v parkoch nášho mesta, ošetrovanie a pílenie stromov, ktoré sú v našom meste a ostatných drevín, výsadba kvetín- kvetinové pyramídy na Hviezdoslavovom námestí, pri Vojtaššákovi, na križovatke pri kostole, pri Terne. Celé Hviezdoslavovo námestie je v lete ozdobené muškátmi, pri nemocnici, v parku a pri kostole vysadené šalvie a aksamietnice. O túto nádheru sa starajú pracovníčky TS, ide hlavne o polievanie, hnojenie a vytrhávanie buriny. Kosenie trávnatých porastov sa vykonáva kosačkami. Pokosenú trávu pozbierajú a odvezú na zberný dvor do kontajnera a potom sa odvezie na kompostovisko. Na jeseň je nutné hrabať opadané lístie, pozbierať kvetníky s muškátmi a uložiť na zimné uskladnenie /naštiepiť nové, poošetrovať a odstrániť staré výhonky/.

Po vypílení stromov pri Maríne sa vytvoril priestor, kde sme urobili skalku a vysadili trvalky,  jednoročky a aj ihličňany.

A tradične na Vianoce ozdobíme Hviezdoslavovo námestie adventným vencom a na Veľkú noc sa zas robí veľkonočná výzdoba a tak je využitá fontána po celý rok. V lete zas vzduch zvlhčuje v nej sfarbená voda.

**2.3 Výspravka, údržba miestnych komunikácií**

 Zjazdnosť cestných komunikácií je stav komunikácií, ktorý umožňuje bezpečnú jazdu motorových i nemotorových vozidiel prispôsobenú dopravno-technickému a stavebnému stavu týchto komunikácií, poveternostným podmienkam a ďalším okolnostiam, ktoré môže vodič predvídať. Prioritou strediska je zabezpečiť údržbu pozemných komunikácií v letnom aj v zimnom období tak, aby bola zabezpečená ich zjazdnosť.

V činnosti jarnej údržby sú hlavne opravy výtlkov, výmoľov. Zametanie posypového materiálu po zimnej údržbe v celom katastri mesta. Letná údržba spočíva v mechanickom a ručnom čistení miestnych komunikácií, umývaní, kropení komunikácií, a verejných priestranstiev. Zimná údržba spočíva v zhŕňaní a odvoze snehu na komunikáciách, aby bola zabezpečená ich zjazdnosť, posype komunikácií soľou a drvou.

Ďalej stredisko zabezpečuje vysprávky komunikácií suchým betónom, oprava výtlkov infražiaričom, čistenie cestných vpustí a priepustov, osadenie nových košov, výmena odtokových žľabov. Vykonala sa oprava prepadnutej vozovky na Komenského ulici, oprava chodníka kvôli prepadnutému teplovodu na Hattalovej ulici.

**2.4 Rekonštrukcia mestského cintorína**

 Tu boli uskutočnené práce.

 výroba hlavnej i vedľajšej brány

 výroba a osadenie spodnej brány

* rozšírenie a návoz zeminy spodný vstup
* osadenie lavičky pri hlavnom kríži
* osadenie lavičiek od administratívnej budovy ku Domu smútku
*
*

**2.5 Odpadové hospodárstvo**

 Odpadové hospodárstvo je činnosť zameraná na predchádzanie, obmedzenie vzniku odpadov a znižovanie ich nebezpečnosti pre životné prostredie a nakladanie s odpadmi v súlade so zákonom 223/2001 Z. z. a doplňujúcich zákonov. Tento zákon upravuje okrem iného pôsobnosť mesta, práva a povinnosti právnických a fyzických osôb v odpadovom hospodárstve. Zákon vymedzuje aj pojmy ako pôvodca odpadu, držiteľ odpadu, nakladanie s odpadmi, zhodnocovanie odpadov, zneškodňovanie odpadov, zber, zhromažďovanie a skládkovanie odpadov. Taktiež pomenováva odpady ako nebezpečný odpad a komunálny odpad. Pôvodcom odpadu je právnická alebo fyzická osoba a ich povinnosťou je vypracovať Program odpadového hospodárstva. Program odpadového hospodárstva pre komunálny odpad, ktorého pôvodcom je občan vypracováva mesto.

 Komunálnym odpadom sa pomenovávajú odpady vznikajúce v domácnosti pri činnosti fyzických osôb a odpady podobných vlastností a zloženia, ktorých pôvodcom je právnická osoba, alebo fyzická osoba – podnikateľ. Tu sa nezaraďujú odpady, ktoré vznikajú pri bezprostrednom výkone činností tvoriacich predmet podnikania. Za odpad z domácnosti sa považujú aj odpady zo záhrad, rekreačných chát pre individuálnu rekreáciu, chalúp, garáže, ktorá slúži pre garážovanie vozidla používaného v domácnosti.

Komunálnym odpadom je aj odpad vznikajúci v meste pri čistení miestnych komunikácií a verejných priestranstiev, ktoré sú majetkom mesta alebo v správe mesta. Tu patrí aj odpad, ktorý vzniká pri údržbe verejnej zelene a cintorína. Za nakladanie s komunálnymi odpadmi, drobnými stavebnými odpadmi a nebezpečným odpadom, ktoré vznikli na území mesta zodpovedá mesto. Pre správne nakladanie s komunálnymi odpadmi, drobným stavebným odpadom a s nebezpečným odpadom Mestské zastupiteľstvo schválilo Všeobecné záväzné nariadenie. Toto nariadenie určuje spôsob zberu a prepravu komunálnych odpadov, spôsob separovaného zberu jednotlivých zložiek na území mesta. Mesto určilo pre nakladanie s odpadmi tri typy zberných nádob a to:

- nádoby o objeme 110 l pri rodinných domoch

- nádoby o objeme 1100 l pri obytných domoch a podnikoch

- veľkoobjemové kontajnery.

Frekvenciu vývozov stanovilo mesto nasledovne:

- pre domácnosti s počtom troch osôb je určený vývoz v párnom týždni t.j. 26 vývozov za rok

- pre domácnosti s počtom štyri a viac osôb je určený vývoz každý týždeň t.j. 52 vývozov za rok

Mimo určených vývozov sa prevádzajú vývozy separovaných komodít podľa potrieb.

Okrem týchto vývozov sú v meste určené ešte vývozy jedenkrát za mesiac, 40 vývozov za rok t.j. v letnom období každé dva týždne a v zimnom období jedenkrát za týždeň.

Nádoby v objeme 1100 l sú vyvážené jedenkrát týždenne od bytoviek a podnikateľských subjektov, v letnom období aj z rekreačnej oblasti. Ďalší termín vývozu je raz za dva týždne od niektorých podnikateľských subjektov a z rekreačnej oblasti v zimnom období.

Separované zložky sa zhromažďujú do 1100 l kontajnerov, ktoré sú odlíšené:

- hnedé BRKO

- žlté - plasty

- zelené - sklo

- modré – papier

- čierne – kov

- zápustné 6000L – plasty , sídlisko Stred, sídlisko Brehy

Tieto nádoby sú uložené pri obytných domoch a podnikateľských objektoch. Občania bývajúci v rodinných domoch zhromažďujú separované zložky odpadu do igelitových vriec, z ktorých sa obsah vysýpa do zvozového vozidla. Vývoz separovaného odpadu od rodinných domov sa prevádza jedenkrát mesačne, od obytných domov a podnikateľských subjektov dvakrát mesačne.

Občanom na ich požiadanie sú poskytované služby odvozu odpadu vo veľkoobjemových kontajneroch. Prevažne sa to týka drobného stavebného odpadu, ktorý vykladajú pri obytných domov v blízkosti 1100 l kontajnerov, ktoré pri vysypávaní nám spôsobujú poruchy na bubnoch odvozných vozidiel. Veľmi často sa stáva, že občania vyvážajú drobný stavebný odpad na verejné priestranstva čím vytvárajú nelegálne skládky a likvidácia týchto skládok zvyšuje náklady nakoľko pri likvidácií tohto odpadu sa používajú stroje a naši pracovníci, ktorých vieme využiť efektívnejšie.

Druhý veľkoobjemový kontajner je určený pre zber odpadov biologického pôvodu, ktorý je možné kompostovaním zhodnotiť.

Likvidáciu odpadov v rekreačných oblastiach zabezpečujeme formou rozmiestnenia veľkoobjemových kontajnerov, ktoré vyvážame podľa potreby ako sú naplnené. Aj tu sa prejavuje nedisciplinovanosť majiteľov chát a spoluobčanov, že okolo kontajnerov ukladajú odpad, pričom vo väčšine prípadov sú tieto kontajnery poloprázdne. Umiestnenie týchto kontajnerov zneužívajú podnikatelia aj občania, ktorým nestačí kapacita nádob pri podnikateľskom subjekte a rodinnom dome.

Problémy pri vývoze odpadu nám robia poškodené nádoby, ktoré nie sú riadne udržiavané, hlavne pri obytných domoch a podnikateľských subjektoch. Pri rodinných domoch je to najviac ešte aj uloženie týchto nádob vo dvoroch, pričom tieto nádoby sú uložené dosť vzdialene od bránky a pracovníci, ktorí prevádzajú zber sú vystavení tiež nebezpečenstvu, že môže dôjsť k úrazu z dôvodu voľne pustených psov vo dvore.

Technické služby mesta Námestovo, ktoré vykonávajú zber komunálneho odpadu na území mesta, tiež prenajímajú nádoby na zber odpadu, čo je výhodou pre producentov odpadu, že o tieto nádoby sa stará majiteľ Technické služby, to znamená že vykonáva aj údržbu. Údržbu sme ochotní prevádzať na všetkých nádobách, ktoré vlastnia, či to už bytové spoločenstvá alebo podnikateľské subjekty a organizácie, avšak z ich strany musí byť o tieto služby záujem.

**2.5.1 Prevádzka skládky**

 Skládka odpadov TKO Zubrohlava je situovaná východne od obce Zubrohlava v katastrálnom území Slanica, ktorej vlastníkom je mesto Námestovo, prevádzkovateľom Technické služby mesta Námestovo. Skládka sa nachádza za obcou Zubrohlava, a to vpravo od štátnej cesty II. triedy spájajúcej obec Zubrohlava s obcou Bobrov. Skládka je od okolia oddelená plotom. Skládka pozostáva z dvoch kaziet na ukladanie odpadu – severnej a južnej kazety.

Súčasťou prevádzky skládky sú spevnené plochy, prístupové komunikácie, ako aj komunikácie v areáli skládky, ktoré sú vybudované z cestných panelov s prepojením na betónové plochy a prevádzkové zariadenia. Na skládke sa nachádza automobilová mostová váha na váženie hmotnosti odpadu. Hutnenie odpadu prevádzame kompaktorom KTO 150.

Na skládke je vybudovaná prevádzková budova napojená na elektrickú energiu a verejný vodovod. V areáli je vybudovaný prístrešok pre mechanizmy (hangár). Skládka je zabezpečená oplotením, uzamykateľnými bránami a od roku 2012 aj kamerovým systémom monitorovaným 24 hodín denne.

 Odpad na skládku sa priváža po príjazdovej komunikácii v uzatvorených špeciálnych vozových jednotkách, kontajneroch určených na veľkoobjemový odpad, prípadne otvorenými nákladnými automobilmi. Dopravu odpadu na skládku zabezpečuje prevádzkovateľ skládky prípadne pôvodca odpadu. Pred príchodom na skládku sa každý automobil váži na váhe MOVA-25T, pričom sa do knihy o príjme odpadov zaznamená brutto váha a ďalej údaje o dátume a čase príjmu, ŠPZ vozidla, meno vodiča, dopravca, držiteľ/platca a číslo odpadu podľa katalógu odpadov povolených na skládke ukladať. Odpad preberá pracovník skládky pri vstupe na skládku, pričom sa vizuálne kontroluje zloženie odpadu s cieľom overiť deklarované údaje o pôvode, vlastnostiach a zložení odpadu. V prípade, že sú pochybnosti o vlastnostiach deklarovaného odpadu, vyžaduje sa jeho analýza podľa vyhlášky č. 283/2002 Z. z. Ak táto požiadavka nie je splnená odpad sa na skládku neprijme. Po vyložení odpadu sa automobil znovu váži na váhe a hmotnosť vozidla sa zaznamená znovu do knihy o príjme odpadov. Tieto údaje sa prepíšu do počítača a vystaví sa príjemka odpadov na zneškodnenie, ktorú podpíše preberajúci aj dopravca. Originál príjemky si preberie dopravca, kópia sa odkladá na archiváciu. V databáze počítača sa ukladajú všetky potrebné údaje o skládke v programe ACCES.

Množstvo odpadu prijatého na skládku TKO Zubrohlava v roku 2015 podľa zaradenia :



Zoznam odpadov zneškodnených na skladke odpadov

 V rámci prevádzky skládky sa vykonáva monitoring množstva a kvality priesakovej kvapaliny, vplyvu skládky na podzemné a povrchové vody a monitoring procesu tvorby a zloženia skládkových plynov v telese skládky. Činnosti monitoringu vôd a skladových plynov prevádza externá organizácia RNDr. Zdeněk Potyš HGS – hydrogeoservis Žilina.

Pravidelne sa prevádza deratizácia proti hlodavcom firmou, ktorá má na túto činnosť oprávnenie.

Ročné správy z monitoringu skládky odpadov sú zasielané na Slovenskú inšpekciu životného prostredia, Inšpektorát životného prostredia Žilina, Odbor integrovaného povoľovania a kontroly na Obvodný úrad životného prostredia v Dolnom Kubíne.

**2.5.2 Zberný dvor**

 Mesto zriadilo do prevádzky v správe Technických služieb dalo Zberný dvor 1.12.2011, za účelom zvýšenia podielu vyseparovania zložiek odpadov z celkového objemu komunálneho odpadu produkovaného na území mesta. Cieľom zriadenia zberného dvora nie je vytvorenie zisku, ale naučiť separovať. Má predovšetkým prínos v environmentálnej oblasti a oblasti vytvárania úspor v rámci odpadového hospodárstva mesta.

 Zariadenie sa nachádza v priestoroch skládky TKO Zubrohlava, za objektom (hangárom) pre uskladnenie obslužnej techniky skládky TKO, vedľa prístupovej panelovej cesty vedúcej k úložisku skládky .

Objekt zberného dvora, predstavuje samostatne oplotenú spevnenú betónovú plochu pre uloženie veľkoobjemových kontajnerov na vyseparovaný odpad zo separovaného zberu pred triedením, oceľovej uteplenej budovy, v ktorej sa nachádza triediaca linka s násypníkom a lisom. Ďalej sa v objekte nachádza manipulačná technika , traktor s čelovým nakladačom a traktorový príves.

V roku 2015 v areáli TS Zberný dvor fungoval.

 Prevádzka ZD je každý pracovný deň od 6.00 – 14.00 hodiny,

 v sobotu od 8.00 – 12.00 hodiny /apríl- november/

Občania mesta túto službu využívajú v hojnom počte.

Druhy separovaných odpadov:

Číslo skupiny odpadu názov skupiny a druh odpadu kategória odpadu

200101 papier a lepenka

200102 sklo

200139 plasty

200136 vyradené elektrické a elektronické zariadenia

Iné ako v 200121,200123,200135

200201 biologicky rozložiteľný odpad (odpad zo záhrad,

 parkov vrátane odpadu z cintorínov)

160103 opotrebované pneumatiky

Separované odpady sú vytriedené a odovzdávané zmluvným partnerom na základe zmlúv o odbere, ktoré majú Technické služby s nimi uzavreté nasledovne:

plast, papier a lepenka Združenie Biela Orava Breza

sklo Vetropack Nemšová s.r.o.

elektronické zariadenia Monso-Marián Ondrík, Oravická 509,027 12 Liesek

opotrebované pneumatiky V.O.D.S. a.s. Košice-Barca

biologicko rozložiteľný odpad kompostovisko Námestovo

 Množstvo odovzdaných komodít a náklady s tým spojené sú uvedené v nasledujúcej tabuľke:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Zberný Dvor Námestovo - obdobie 01.01.2015 - 31.12.2015 |  |  |  |  |  |  |  |
| Mesiac | Čislo Odpadu | Názov odpadu | Mesiac | Hmotnosť v tonách |
| Rok 2015 |   |   | I. | II. | III. | IV. | V. | VI. | VII. | VIII. | IX. | X. | XI. | XII. |   |
| 200101 | Papier a lepenka | 6,94 | 1,50 | 5,13 | 4,50 | 2,60 | 5,70 | 5,00 | 2,73 | 3,20 | 3,85 | 4,40 | 6,08 | 51,63 |
| 200102 | Sklo |   | 23,54 |   |   | 21,78 |   |   | 25,26 |   |   | 26,52 |   | 97,10 |
| 200139 | Plasty | 2,9 | 3,49 | 4,53 | 2,47 | 2,70 | 3,64 | 3,13 | 4,47 | 5,31 | 2,63 | 4,56 | 4,97 | 44,80 |
| 200140 | Kovy |   |   |   |   |   |   |   | 1,71 |   | 1,37 |   |   | 3,08 |
| 160103 | Opotrebované pneumatiky |   |   |   |   |   |   |   |   |   | 6,59 |   |   | 6,59 |
| 200136 | Vyradené elektrické a elektronické zariadenia iné ako uvedené v 20 01 21,20 01 23 a 20 01 35 |   |   |   |   |   |   |   |   |   |   | 16,15 |  | 16,15 |
| 200201 | Biologický rozložiteľný odpad |   | 1,80 | 2,10 |   | 7,50 | 16,50 | 6,90 |   |   |   |   |   | 34,80 |
|   | Spolu |   |   |   |   |   |   |   |   |   |   |   |   | 254,15 |
|  |   | Príjem za odpredaný odpad v € |   |   |   |   |   |   |   |   |   |   |   |   |
|  | 200101 | Papier a lepenka |   |   |   |   |   |   |   |   |   |   |   | 1468,50 | 1468,50 |
|  | 200102 | Sklo |   |   | 593,21 |   | 548,86 |   |   |   | 636,55 |   | 668,30 |   | 2446,92 |
|  | 200139 | Plasty |   |   |   |   |   |   |   |   |   |   |   |   | 0,00 |
|  | 200140 | Kovy |   |   |   |   |   |   |   | 188,1 |   | 95,9 |   |   | 284 |
|  | 200136 | Vyradené elektrické a elektronické zariadenia iné ako uvedené v 20 01 21,20 01 23 a 20 01 35 |   |   |   |   |   |   |   |   |   |   |   | 169,4 | 169,4 |
|  |   | Spolu |   |   |   |   |   |   |   |   |   |   |   |   | **4368,82** |
|  |  | Výdaje , náklady v € |   |   |   |   |   |   |   |   |   |   |   |   |   |
|  | 160103 | Opotrebované pneumatiky |   |   |   |   |   |   |   |   |   | -593 |   |   | -593,1 |
|  |  | Výdaj za dopravu na odvoz odpadov |   | -336 |   | -336 |   |   |   | -336 |   |   | -336 |   | -1344 |
|  |  | Ostatné náklady: PHM,mazadlá, mzdy, odvody a pod. |   |   |   |   |   |   |   |   |   |   |   | -60367 | -60367,46 |
|  |  | Spolu |   |   |   |   |   |   |   |   |   |   |   |   | **-62304,56** |
|  |  |  |  |  |  |  |  |  |  |  |  |  |  |  |  |
|  |  | Výsledok |   |   |   |   |   |   |   |   |   |   |   |   | **-57935,74** |

**2.6 Dopravná činnosť a práce mechanizmami**

 TS so svojím vozovým parkom sú sebestačným subjektom, t.z., že práce, ktoré sme realizovali sa zabezpečovali výlučne svojimi vozidlami. Jedná sa o úpravu ciest v meste parkovísk, oprava oplotenia ihriska a obnova umelého ihriska. Samozrejme, že aj v Námestove veľmi navštevované Nábrežie si vyžaduje starostlivosť, preto bola vykonaná úprava parkovacej plochy, úprava osadenia móla –Nábrežie-lagúna. Naše mechanizmy boli využité aj pri rovnaní parkovísk. Nezabúdame ani na najmenších obyvateľov mesta, ktorým každoročne vykonávame činnosti podporujúce ich rozvoj a rast v športovej a kultúrnej oblasti.

**2.7 Stavebná činnosť**

 Mesto Námestovo má rozsiahly majetok, takže stredisko stavebnej činnosti má práce dosť. Naši pracovníci vyrábali a osadili lavičky na sídlisku Brehy Severná ulica, tu sa aj opravil stojan na prašenia kobercov.

Na sídlisku Brehy a na Nábreží sa vykonali maliarske a opravné práce na detských hojdačkách. Na Nábreží každoročné opravujeme Verejné WC. Na Veternú ulicu sa vyrobila a osadila nová hojdačka. Pri plynovej stanici na Brehoch sa po čiernej skládke upravil terén a namontovala rampa, taktiež sme upravili terén Ú-čka na nábreží.

Cesta ku záhradkárskej osade Rozkvet bola odkanalizovaná, zároveň sa aj odstránila zástavka SAD.

Na Štefánikovej ulici sme zabetónovali košové státie. Pri kostole sa urobilo kotvenie mramorovej dosky podstavca pod Vojtaššákom.

Na sídlisku Stred boli odstránené detské preliezky, likvidácia starého bazénu, úprava terénu a osadenie betónovej šachty.

A myslíme aj na oddych obyvateľov. V rámci toho sme maľovali mólo na Nábreží, robili opravy na amfiteátri, udržovali čistotu, aby sa návštevníci dobre cítili.

**3. Údržba a starostlivosť o budovy , technika TS**

Keďže budova sídla TS bola z časti už vynovená. V roku 2015 sme pokračovali v obnove.

Opravili sme omietky ,vymaľovali šatne.

Na skládke v Zubrohlave sa pokračovalo tiež s určitými menšími opravami.

 Z tejto správy vyplýva, že TS mesta Námestovo poskytujú širokú škálu služieb nielen mestu, podnikateľským subjektom nachádzajúcim sa v meste, ale aj okolitým dedinám. TS v tejto činnosti zabezpečovania služieb pre mesto a iné organizácie chcú pokračovať naďalej.

**4. Prílohy**